CELEX: 32021D1076
Language: el
Date: 2021-06-22 00:00:00
Title: Απόφαση (ΕΕ) 2021/1076 του Συμβουλίου της 22ας Ιουνίου 2021 για τον διορισμό δύο αναπληρωματικών μελών, έπειτα από πρόταση της Τσεχικής Δημοκρατίας, στην Επιτροπή των Περιφερειών

1.7.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 233/8
               
            
         ΑΠΟΦΑΣΗ (ΕΕ) 2021/1076 ΤΟΥ ΣΥΜΒΟΥΛΙΟΥ
         της 22ας Ιουνίου 2021
         για τον διορισμό δύο αναπληρωματικών μελών, έπειτα από πρόταση της Τσεχικής Δημοκρατίας, στην Επιτροπή των Περιφερειών
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 305,
         Έχοντας υπόψη την απόφαση (ΕΕ) 2019/852 του Συμβουλίου, της 21ης Μαΐου 2019, για τον καθορισμό της σύνθεσης της Επιτροπής των Περιφερειών (1),
         Έχοντας υπόψη την πρόταση της τσεχικής κυβέρνησης,
         Εκτιμώντας τα ακόλουθα:
         
                     (1)
                  
                  
                     Το άρθρο 300 παράγραφος 3 της Συνθήκης προβλέπει ότι η Επιτροπή των Περιφερειών απαρτίζεται από αντιπροσώπους των οργανισμών τοπικής αυτοδιοίκησης και περιφερειακής διοίκησης, οι οποίοι είτε είναι εκλεγμένα μέλη οργανισμού τοπικής αυτοδιοίκησης ή περιφερειακής διοίκησης είτε ευθύνονται πολιτικώς έναντι εκλεγμένης συνέλευσης.
                  
               
                     (2)
                  
                  
                     Στις 10 Δεκεμβρίου 2019 το Συμβούλιο εξέδωσε την απόφαση (ΕΕ) 2019/2157 (2) για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από τις 26 Ιανουαρίου 2020 έως τις 25 Ιανουαρίου 2025.
                  
               
                     (3)
                  
                  
                     Δύο θέσεις αναπληρωματικών μελών της Επιτροπής των Περιφερειών έμειναν κενές λόγω της λήξης της εθνικής εντολής, βάσει της οποίας είχαν προταθεί για διορισμό ο κ. Martin KLIKA και ο κ. Jaromír NOVÁK.
                  
               
                     (4)
                  
                  
                     Η τσεχική κυβέρνηση πρότεινε τους ακόλουθους αιρετούς εκπροσώπους περιφερειακών αρχών ως αναπληρωματικά μέλη της Επιτροπής των Περιφερειών για το εναπομένον διάστημα της τρέχουσας θητείας, ήτοι έως τις 25 Ιανουαρίου 2025: τον κ. Pavel KARPÍŠEK, Zastupitel Plzeňského kraje (εκπρόσωπο της περιφέρειας Pilsen) και τον κ. Jiří ŘEHÁK, Zastupitel Ústeckého kraje (εκπρόσωπο της περιφέρειας Ústecký),
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Οι κάτωθι αιρετοί εκπρόσωποι περιφερειακών αρχών διορίζονται ως αναπληρωματικά μέλη της Επιτροπής των Περιφερειών, για το εναπομένον διάστημα της τρέχουσας θητείας, ήτοι έως τις 25 Ιανουαρίου 2025:
            
                        —
                     
                     
                        ο κ. Pavel KARPÍŠEK, Zastupitel Plzeňského kraje (εκπρόσωπος της περιφέρειας Pilsen)
                     
                  
                        —
                     
                     
                        ο κ. Jiří ŘEHÁK, Zastupitel Ústeckého kraje (εκπρόσωπος της περιφέρειας Ústecký)
                     
                  
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Λουξεμβούργο, 22 Ιουνίου 2021.
            
               
                  Για το Συμβούλιο
               
               
                  Η Πρόεδρος
               
               A. P. ZACARIAS
            
         
         
            (1)  ΕΕ L 139 της 27.5.2019, σ. 13.
         
            (2)  Απόφαση (ΕΕ) 2019/2157 του Συμβουλίου της 10ης Δεκεμβρίου 2019 για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2020 έως 25 Ιανουαρίου 2025 (ΕΕ L 327 της 17.12.2019, σ. 78).